Sveučilište u Splitu

Filozofski fakultet

raspisuje

**NATJEČAJ**

**za izbor**

**1.** nastavnika na znanstveno-nastavno radno mjesto **izvanrednog profesora,** na neodređeno vrijeme za puno radno vrijeme, za znanstveno područje humanističkih znanosti, polje filologija na *Odsjeku za hrvatski jezik i književnost*– jedan izvršitelj

**2.** suradnika na suradničko radno mjesto **višeg asistenta,** za puno radno vrijeme na određeno vrijeme, za područje humanističkih znanosti, polje povijest na *Odsjeku za povijest*– jedan izvršitelj

Kandidati trebaju ispunjavati uvjete utvrđene čl. 39. Zakona o visokom obrazovanju i znanstvenoj djelatnosti (NN 119/22).

Na izbor kandidata na znanstveno-nastavno radno mjesto primjenjuju se propisi utvrđeni čl. 119. st. 6. Zakona o visokom obrazovanju i znanstvenoj djelatnosti.

Izbor kandidata na suradnička radna mjesta provodi se sukladno odredbama *Pravilnika o provedbi postupka i kriterijima izbora na suradnička radna mjesta na Filozofskom fakultetu u Splitu* (prosinac, 2023.) i *Pravilnika o izmjenama i dopunama Pravilnika o provedbi postupka i kriterijima izbora na suradnička radna mjesta na Filozofskom fakultetu u Splitu* (ožujak, 2024.) <https://www.ffst.unist.hr/> – dalje: Pravilnik o izboru suradnika.

Na Natječaju mogu ravnopravno sudjelovati kandidati oba spola pod jednakim uvjetima.

Svi kandidati su dužni dostaviti odgovarajuće dokaze o ispunjavanju uvjeta.

Dokazi se prilažu u neovjerenoj preslici, a u slučaju izbora je obvezno prilaganje izvornika.

Uz potpisane prijave na natječaj s navedenim kontakt podacima i podacima o radnom mjestu na koje se prijavljuju:

- kandidati pod 1. obvezno trebaju priložiti: životopis, dokaz o državljanstvu, diplomu o stečenom akademskom stupnju doktora znanosti, prikaz znanstvene, nastavne odnosno stručne djelatnosti te popis radova, preslike i separate relevantnih radova kao i druge dokaze o ispunjavanju uvjeta za izbor.

- kandidati pod 2. obvezno trebaju priložiti: životopis, dokaz o državljanstvu, diplomu o stečenom akademskom stupnju doktora znanosti, prikaz dosadašnje znanstvene, nastavne odnosno stručne djelatnosti te popis i preslike radova kao i druge dokaze relevantne za izbor prema odredbama Pravilnika o izboru suradnika.

Uz navedenu dokumentaciju svi kandidati koji nisu hrvatski državljani trebaju dostaviti i dokaz o znanju hrvatskog jezika (C2-napredno znanje), a kandidati koji su kvalifikaciju stekli u inozemstvu trebaju dostaviti rješenje/mišljenje o priznavanju inozemne obrazovne kvalifikacije.

Kandidati su dužni prijavu na natječaj i kompletnu natječajnu dokumentaciju dostaviti u elektroničkom obliku na adresu e pošte: [natjecaji\_posao@ffst.hr](mailto:natjecaji_posao@ffst.hr), s naznakom predmeta “prijava na natječaj”.

Kandidati, koji se na temelju posebnih propisa pozivaju na pravo prednosti pri zapošljavanju, obvezni su u prijavi na natječaj pozvati se na to pravo te priložiti sve dokaze koje posebni propisi propisuju za ostvarivanje tog prava. Takvi kandidati ostvaruju prednost pri zapošljavanju u odnosu na ostale kandidate, samo pod jednakim uvjetima. Za kandidate koji se u prijavi na natječaj pozivaju na pravo prednosti pri zapošljavanju prema *Zakonu o hrvatskim braniteljima iz Domovinskog rata i članovima njihovih obitelji* *(NN 121/17, 98/19, 84/21) i Zakona o civilnim stradalnicima iz Domovinskog rata (NN 84/21),* popis dokaza potreban za ostvarivanje tog prava dostupan je na poveznici <https://branitelji.gov.hr//zaposljavanje-843/843>

Svi dodatni podaci o Natječaju objavljeni su na službenoj mrežnoj stranici Fakulteta <https://www.ffst.unist.hr/>.

Kandidati koji ispunjavaju formalne uvjete natječaja, podložni su provjeri motivacije, znanja i kompetencija bitnih za obavljanja poslova radnog mjesta, putem testiranja i/ili intervjua, a pozivaju se putem e-adrese koju navedu u prijavi. Ako ne pristupe, smatra se da su odustali od prijave na natječaj odnosno neće se smatrati kandidatima u natječajnom postupku. Svi podaci o eventualnoj provjeri znanja objavit će se na službenoj mrežnoj stranici Fakulteta <https://www.ffst.unist.hr/>

Podnošenjem prijave na natječaj, kandidati su izričito suglasni da Filozofski fakultet u Splitu kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno zakonskim i podzakonskim propisima.

Rok za podnošenje prijava je trideset (30) dana od dana objave natječaja u Narodnim novinama.

Nepravovremene i nepotpune prijave neće se razmatrati ni naknadno pozivati na dopunu dokumentacije, a podnositelji takvih prijava neće se smatrati kandidatima u natječajnom postupku.

O rezultatima Natječaja kandidati će biti obaviješteni u roku od petnaest dana od dana donošenja odluke po natječaju.

Filozofski fakultet u Split